L 322/6 Jurnalul Oficial al Uniunii Europene 8.12.2010 REGULAMENTUL (UE) NR. 1139/2010 AL COMISIEI din 7 decembrie 2010 de modificare pentru a 141-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane şi entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri şi servicii către Afganistan, de întărire a interdicţiei de zbor şi de extindere a înghețării fondurilor și a altor resurse financiare în ceea ce-i priveşte pe talibanii din Afganistan ('), în special, articolul 7 alineatul (1) litera (a) și articolul 7a alineatul (1), întrucât: (1) Anexa I la Regulamentul (CE) nr. 881/2002 enumeră persoanele, grupurile şi entitățile cărora li se aplică îngheţarea fondurilor și a resurselor economice, în temeiul regulamentului menționat anterior. Prin Regula- mentul (CE) nr. 246/2006 (2), în anexa 1 au fost adăugați Ghunia Abdrabbah, Al-Bashir Mohammed Al-Fagih și Tahir Nasuf. În acest fel a fost respectată decizia Comi- tetului pentru sancţiuni al Organizaţiei Naţiunilor Unite, adoptată în conformitate cu Rezoluția 1267(1999) a Consiliului de Securitate privind rețeaua Al-Qaida, talibanii, persoanele şi entitățile asociate acestora, în vederea adăugării lor pe lista consolidată. (2)  La 29 septembrie 2010, Tribunalul Uniunii Europene (?) a anulat Regulamentul (CE) nr. 881/2002 în ceea ce îl priveşte pe dl. Abdrabbah, dl. Al-Fagih și dl. Nasuf, precizând că nu au fost respectate dreptul la apărare, dreptul la revizuire judiciară și dreptul la proprietate. (3) La data de 22 septembrie 2009, 7 august 2009 şi, respectiv, 11 august 2009, Comisia a transmis o expunere de motive dlui Abdrabbah, dlui Al-Fagih şi dlui Nasuf, după începerea de către Curte a procedurii menționate anterior. În consecinţă, a fost corectată eroarea identificată de Tribunalul Uniunii Europene. (4) Prin urmare, având în vedere cele mențţionate anterior, decizia privind includerea pe listă referitoare la dl. () JO L 139, 29.5.2002, p. 9. () JO L 40, 11.2.2006, p. 13. (*) Cauzele conexe T-135/06 până la T-138/06. Abdrabbah, dl. Al-Faqih și dl. Nasuf ar trebui înlocuită cu o nouă decizie, întocmită în conformitate cu articolul 7a alineatul (1) din Regulamentul (CE) nr. 881/2002 al Consiliului, astfel încât să se asigure consecvența cu decizia Comitetului pentru sancţiuni al Organizației Naţiunilor Unite şi să se ţină seama de obiectivul înghețării fondurilor şi resurselor economice, în conformitate cu Regulamentul (CE) nr. 881/2002. (5)  Având în vedere caracterul preventiv şși obiectivul îngheţării fondurilor şi a resurselor economice, în confor- mitate cu Regulamentul (CE) nr. 881/2002, precum și necesitatea protejării intereselor legitime ale operatorilor economici, care s-au bazat pe decizia din 2006, prezentul regulament ar trebui să se aplice cu începere de la 11 februarie 2006. (6) DL Abdrabbah, dl. Al-Fagih și dl. Nasuf au avut deja ocazia de a prezenta observații privind expunerea de motive care le-a fost transmisă, astfel cum se prevede la articolul 7a alineatul (3) și la articolul 7c alineatul (3) din Regulamentul (CE) nr. 881/2002. Comisia a comunicat Comitetului pentru sancţiuni aceste observații şi, în prezent, întreprinde o revizuire a deciziilor sale privind impunerea unor măsuri restrictive acestor persoane, acţiune care se desfăşoară în conformitate cu procedura prevăzută la articolul 7b alineatul (2) din Regulamentul (CE) nr. 881/2002. Rezultatele revizuirii vor fi comunicate dlui Abdrabbah, dlui Al-Fagih și dlui Nasuf. ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 881/2002 se modifică în conformitate cu anexa la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezenta decizie se aplică de la 11 februarie 2006.